open-index/open-wikipedia-markdown huggingface dataset:
Basílica de Santa Maria del Mar

A **basílica de Santa Maria del Mar** é unha igrexa gótica de Barcelona, situada no barrio da Ribera e construída entre 1329 e 1383. Os mestres da obra foron Berenguer de Montagut (o deseñador principal do edificio) e Ramon Despuig. É considerada a única grande igrexa gótica catalá perfectamente acabada.

## Historia 
Algúns estudos actuais sustentan a hipótese de que foi construída sobre un antigo anfiteatro ou areas romanos.

A construción comezou en 1329, tal como o testemuñan as lápidas do portal das Moreres (que dá ao Fossar de les Moreres). Un feito destacable, que aínda perdura: acórdase que a obra había de pertencer, exclusivamente, aos fregueses da zona do porto e da Ribera, únicos responsables materiais do templo, xa que eles foron quen a sufragaron, ben co seu diñeiro ou ben co seu traballo. Este feito está en clara contraposición á catedral que por aquelas mesmas datas tamén se estaba construíndo e que estaba asociada á monarquía, á nobreza e ao alto clero. Parece ser que na construción participou activamente toda a poboación da Ribera, en especial os descargadores do peirao, chamados galafates da Ribera ou *bastaixos*, os cales levaban as enormes pedras destinadas á construción da igrexa desde a canteira real de Montjuïc e desde as praias, onde estaban os barcos que as trouxeron a Barcelona, ata a mesmísima praza do Born, cargándoas nas súas costas, unha a unha. A porta principal da igrexa homenaxea aos *bastaixos* que axudaron á súa construción.

Os muros, as capelas laterais e a fachada termináronse ao redor de 1350. En 1379, a piques de acabarse o cuarto tramo de bóvedas, incendiáronse as estadas e as pedras sufriron importantes danos. Finalmente, o 3 de novembro de 1383 colocouse a última parte da bóveda e o 15 de agosto do ano seguinte celebrouse a primeira misa. En 1428 houbo un terremoto que causou o derrubamento do rosetón provocando algunhas mortes, pola caída das pedras do mesmo. Aínda que pronto se asinou un contrato para construír un novo de estilo flamíxero, que quedou acabado en 1459 e ao ano seguinte, foron colocadas as vidreiras do mesmo.

A maioría das imaxes e o altar barroco engadidos durante os seguintes séculos resultaron queimados durante o incendio do templo o 3 e 4 de agosto de 1936. Este incendio foi provocado polos anarquistas e comunistas que asaltaron o templo (así como moitas outras igrexas barcelonesas).

En 1923 recibiu o título de basílica menor, outorgado polo papa Pío XI.

## Galería de imaxes 

Ficheiro:SantaMariaDelMar 9257.jpg|Fachada principal
Ficheiro:Santa Maria del Mar 5.jpg|Bóveda
Ficheiro:InteriorSantaMariaMarBarcelona.jpg|Luz interior

## Notas 
## Véxase tamén 
### Ligazóns externas 
* Panorámica virtual de 360º da Basílica de Santa Maria del Mar
* Santa Maria del Mar, páxina de información da igrexa do párroco Dr. Francesc Tort 
* Santa Maria del Mar, fotos
* Fotografías
Arneiro, Goá, Cospeito

**Arneiro** é un lugar da parroquia de Goá, no concello de Cospeito, na comarca da Terra Chá. Segundo o IGE, en 2019 tiña 71 habitantes (35 homes e 36 mulleres), o cal supón unha diminución respecto do ano 2010 cando tiña 89 habitantes.

O poboado creouse cara a 1960, no marco do plan do Instituto Nacional de Colonización.A novela de Brais Lamela *Ninguén queda* (Euseino? 2022) fala da súa creación.

A carón de Arneiro estaba situada unha das antenas coñecidas como Torres de Arneiro, unhas antenas instaladas polo exército alemán en Galicia durante a segunda guerra mundial para a radiotransmisión no océano Atlántico, mais caeu en xaneiro de 2009.

O lugar constitúe parroquia eclesiástica de seu.

## Galería de imaxes

Ficheiro:Base aislada torre central 1.JPG|Base da torre central das torres de Arneiro, no lugar de Arneiro.

## Lugares e parroquias
### Lugares de Goá
### Parroquias de Cospeito
## Notas 
## Véxase tamén 
### Outros artigos 
* Lugares de Cospeito
Portuñol

miniatura|O portuñol americano.
O **portuñol** ou **portunhol** é unha interlingua ou lingua de confluencia orixinada a partir da mestura de palabras da lingua portuguesa e da lingua castelá, linguas que teñen orixe no latín, moi común en cidades de fronteira entre países de lingua portuguesa e castelá.

Debido á semellanza entre ambas as dúas linguas derivada de posuíren como lingua materna o latín, é moi común ás persoas que dominan unha desas linguas sentírense confortábeis para falar na outra imaxinando que basta con trocar unha palabra de portugués para a súa correspondente en castelán ou viceversa, sen ter en conta a gramática e a concordancia.

É importante resaltar a dificultade de se clasificar o chamado "portuñol" como unha "lingua", visto que non presenta unha constancia de regras e termos, podendo variar de acordo con cada falante. No caso do castelán e portugués, é certamente unha maneira de se falar.

## Véxase tamén 
### Outros artigos 
* Spanglish
* Castrapo
Mirjami Kuosmanen

[dereita|220px|miniatura|Mirjami Kuosmanen nos "Premios Jussi" de [1952 (a segunda pola dereita).]]
**Mirjami Kuosmanen**, nada o 22 de febreiro de 1915 e finada o 5 de agosto de 1963, foi unha actriz finesa natural de Keuruu. Apareceu en numerosos filmes entre os anos 1937 e 1956. Estaba casada do director de cine Erik Blomberg.

## Filmografía
* *Kuriton sukupolvi* (1937) 
* *Laulu tulipunaisesta kukasta* (1938) 
* *Jääkärin morsian* (1938) 
* *Kaksi Vihtoria* (1939) 
* *Herrat ovat herkkäuskoisia* (1939) 
* *Miehen tie* (1940) 
* *Ketunhäntä kainalossa* (1940) 
* *Kenttäposti* (1940) 
* *Puck* (1942) 
* *Yrjänän emännän synti* (1943) 
* *Sinä olet kohtaloni* (1945) 
* *Kohtalo johtaa meitä* (1945) 
* *Kultainen kynttilänjalka* (1946) 
* *Livet i finnskogarna* (1947) 
* *Toukokuun taika* (1948) 
* *Läpi usvan* (1948) 
* *Laulava sydän* (1948) 
* *Haaviston Leeni* (1948) 
* *Aila - Pohjolan tytär* (1951)
* *Valkoinen peura* (1952) 
* *Niskavuoren Heta* (1952) 
* *Lii-Filmin katsaus 51* (1953) 
* *Gregory Peck kävi Suomessa* (1953) 
* *Kun on tunteet* (1954) 
* *Kihlaus* (1955) 
* *Jokin ihmisessä* (1956)

## Véxase tamén
### Ligazóns externas
*Ficha na IMDb 
*Mirjami Kuosmanen Elonetissä
Jarno Laasala

**Jarno Laasala**, nado o 19 de setembro de 1979 en Seinäjoki, é un actor finés de cinema e televisión.

## Traxectoria 
É coñecido por ser un actor e dobre de acción da serie de televisión finesa *Les Dudesons*, o equivalente en Finlandia da serie estadounidense *Jackass*. Os seus compañeiros en *Les Dudesons* son Jukka Hilden, Jarno "Jarppi" Leppälä e Hannu-Pekka Parviainen.

De neno era un apaixonado dos videoxogos, polo que mesmo chegou a acadar o segundo posto no campionato nacional de Super Mario Bros (Nintendo) en Finlandia no ano 1992.

## Filmografía 
### Televisión 
**Maailmankiertue* (2001–2003)
**Duudsoni Elämää* (2004)
**The Dudesons* (2006–)
**Piilokamerapäälliköt* (2008)
**The Dudesons in America* (2010)

### Filmes 
**The Dudesons Movie* (2006)
**Bam Margera Presents: Where the ♯$&% Is Santa? * (2008)
**Jackass 3D* (2010)

## Véxase tamén 
### Ligazóns externas 
*MTV- Jarno
Xosé Manuel Villanueva

**Xosé Manuel Villanueva Prieto**, nado en Lugo en 1959, é un escritor e creador galego.

## Traxectoria 
Licenciado en filoloxía hispánica pola Universidade de Santiago de Compostela. A finais dos anos 70 e inicios dos 80 formou parte do Equipo de Cine Imaxe, onde desenvolveu traballos de guionista, axudante de dirección e director.

Dende o 2005 é xerente do Consorcio de Santiago.

## Obras 
### Narrativa 
* *Adeus India, adeus*, 2000.
* *Cuarteto con piano*, 2003, Xerais.

## Premios 
* Premio da Crítica á creación literaria en 2001, por *Adeus India, adeus*.

## Notas 
## Véxase tamén 
### Ligazóns externas 
* Ficha do autor en Xerais
Bruno Gama

**Bruno Alexandre Vilela Gama**, nado en Vila Verde o 15 de novembro de 1987, é un futbolista portugués. Xoga de extremo e o seu equipo actual é o Aris Salónica F.C.

## Traxectoria
O 10 de xuño de 2016 o Deportivo da Coruña anunciou a súa fichaxe, cun contrato por dúas campañas. O 31 de xaneiro de 2018 o club rescindiu o seu contrato, participando en 28 partidos sen lograr ningún gol, en campaña e media. Días máis tarde o xogador denunciou "falta de consideración" no seu despedimento mediante un comunicado en prensa que foi respondido polo club.

O 17 de febreiro de 2018 fichou polo AD Alcorcón, de Segunda División, até o remate da tempada 2017–18.

## Palmarés 
;Porto
* Primeira Liga: 2005–06
* Copa da Liga: 2007–08

;Deportivo
* Segunda División: 2011–12

## Notas
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en cerocero.es 
* Datos do xogador en fifa.com
O Biduedo, Lamas do Biduedo, Triacastela

**O Biduedo** é un lugar da parroquia de Lamas do Biduedo, no concello de Triacastela, na comarca de Sarria. Segundo o IGE a súa poboación no ano 2010 era de 31 persoas (19 homes e 12 mulleres).

## Patrimonio
Hai unha capela adicada a San Pedro. Ten unha nave única duns 5 por 10 m, cun oco na fachada sur e cuberta a dúas augas con artesoado de madeira.

## Lugares e parroquias
### Lugares de Lamas do Biduedo
### Parroquias de Triacastela
## Notas
A Corota, Seixosmil, Meira

**A Corota** é un lugar da parroquia de Seixosmil, no concello de Meira, na comarca de Meira. Segundo o IGE, en 2013 tiña 13 habitantes (6 homes e 7 mulleres).

## Lugares e parroquias 
### Lugares de Seixosmil 
### Parroquias de Meira 
## Notas
Applications Technology Satellite 5

**Applications Technology Satellite 5** ou **ATS 5** foi un satélite artificial dos Estados Unidos adicado a probar novas tecnoloxías e lanzado o 12 de agosto de 1969 mediante un foguete Atlas SLV-3C Centaur D desde o Centro Espacial Kennedy, en Florida, Estados Unidos.

## Características 
ATS-5 probou diferentes tecnoloxías relacionadas coas comunicacións e a observación da Terra. Tamén levaba experimentos sobre partículas e campos eléctricos e magnéticos.

Debido a un problema co satélite, o sistema de estabilización por gradente gravitatorio non se desplegou e a nave quedou estabilizada mediante xiro, a unhas 71 revolucións por minuto, afectando negativamente ós experimentos que necesitaban a estabilización por gradiente. A misión foi declarada infrutuosa, aínda que algúns dos experimentos proporcionaron datos útiles.

## Notas 
## Véxase tamén 
### Outros artigos 
* Applications Technology Satellite 1
* Applications Technology Satellite 2
* Applications Technology Satellite 3
* Applications Technology Satellite 4
* Applications Technology Satellite 6
Applications Technology Satellite 6

**Applications Technology Satellite 6** ou **ATS 6** foi un satélite artificial dos Estados Unidos adicado a probar novas tecnoloxías e lanzado o 30 de maio de 1974 mediante un foguete Titan IIIC desde o Centro Espacial Kennedy, en Florida, Estados Unidos.

## Características 
A misión principal de ATS-6 foi despregar unha antena direccionable de alta ganancia en órbita para proporcionar comunicacións mediante o sinal de televisión a receptores terrestres e medir e avaliar o funcionamento da antena.

## Notas 
## Véxase tamén 
### Outros artigos 
* Applications Technology Satellite 1
* Applications Technology Satellite 2
* Applications Technology Satellite 3
* Applications Technology Satellite 4
* Applications Technology Satellite 5
Molmeán, Mosteiro, Navia de Suarna

**Molmeán** é un lugar da parroquia de Mosteiro, no concello de Navia de Suarna, na comarca dos Ancares. Segundo o IGE a súa poboación no ano 2010 era de 19 persoas (10 homes e 9 mulleres).

## Lugares e parroquias
### Lugares de Mosteiro
### Parroquias de Navia de Suarna
Montouto, O Padrón, A Fonsagrada

**Montouto** é un lugar da parroquia do Padrón, no concello da Fonsagrada, na comarca da Fonsagrada. Segundo o IGE a súa poboación no ano 2010 era de 14 persoas (8 homes e 6 mulleres).

## Historia 
Ao lado de Montouto asentábase o Real Hospital de Santiago de Montouto (hoxe derruído salvo un pequeno lenzo entre un piñeiral) fundado por Pedro I en 1360. Foi o máis importante hospital de alta montaña de Galicia. Foi trasladado en 1698 a outra localización moi preto, dando lugar ao Novo Hospital de Santiago de Montouto, que estivo en funcionamento ata mediados do século XX, e que se conserva aínda en ruínas; ao lado existe unha capela de nova construción onde se celebra anualmente unha romaría.

## Lugares e parroquias 
### Lugares do Padrón 
### Parroquias da Fonsagrada
Volta a Suíza

[300px|miniatura|Percorrido da Volta a Suíza na súa edición [2011.]]

A **Volta a Suíza** *(Tour de Suisse)* é unha carreira ciclista por tiradas que se disputa cada ano polo mes de xuño en terras suízas. A proba componse de 9 tiradas, e está considerada a cuarta carreira por tiradas mais prestixiosa do mundo despois das 3 grandes voltas (Tour de Francia, Giro de Italia e Vuelta a España).

A Volta a Suíza foi creada en 1933, e forma parte do calendario internacional do UCI WorldTour. Pola súa posición dentro do calendario, esta proba e mailo Dauphiné Liberé son aproveitados polos ciclistas máis importantes do pelotón para prepararen a súa participación no Tour de Francia, que comeza cada ano a primeiros de xullo. Nos últimos anos o gañador da Volta a Suíza ten gañado tamén o Tour de Francia, como ocorreu por exemplo con Lance Armstrong.

A diferenza do Tour de Romandía, a Volta a Suíza adoita percorrer o centro e o leste de Suíza, de xeito que o Tour de Romandía percorre os territorios francófonos, e a Volta a Suíza o resto do país.

A carreira consiste en 9 tiradas. Sempre ten polo menos, unha contra o reloxo duns 25 ou 35 quilómetros e outras 2 de montaña. Non hai ningún día de descanso.

## Gañadores 
## Palmarés por países 
## Véxase tamén 
### Outros artigos 
* Suíza
* Tour de Romandía

### Ligazóns externas 
* Páxina oficial da Volta a Suíza
Jarmo Mäkinen

**Jarmo Mäkinen**, nado o 29 de maio de 1958 en Karstula, é un actor finés de cinema e televisión.

## Filmografía 
*2010 - *Kommissarie Späck*
*2009 - *Hjälp!* (Serie de televisión)
*2009 - *De halvt dolda* (Serie de televisión)
*2007 - *Höök* (Serie de televisión)
*2006 - *Babas bilar*
*2005 - *Den utvalde*
*2004 - *Rånarna*
*2004 - *Rancid*
*2004 - *Populärmusik från Vittula*
*2002 - *Beck - Sista vittnet*
*2000 - *Dykaren*
*1999 - *Insider* (Serie de televisión)
*1998 - *Zingo*
*1997 - *Vita lögner* (Serie de televisión)
*1996 - *Jägarna*

## Véxase tamén
### Ligazóns externas
*Ficha na IMDb 
*Swedish Film Database
Utøya

**Utøya**, que se pode tamén escribir **Utoeya** e ás veces é nas linguas latinas é decote mencionada como **Utoya**, é unha illa norueguesa de 0,14&nbsp;km² situada no lago Tyrifjorden, no municipio de Hole (condado de Buskerud). Desde o ano 1950 Utøya pertence á liga Laborista Xuvenil (Arbeidernes Ungdomsfylking, AUF), a rama xuvenil do Partido Laborista Noruegués, e nesta illa ten lugar un campamento de verán. O resto do ano alúgase como lugar de acampada ou para eventos pola empresa Utøya AS.

Neste lugar tiveron lugar parte dos atentados de Noruega de 2011.

## Véxase tamén 
### Ligazóns externas 
* Utøya AS 
* Image depicting Utøya, mirrored from the Utøya AS website
Enrique Granados

**Enrique Granados Campiña**, nado o 27 de xullo de 1867 en Lleida e finado no Canal da Mancha o 24 de marzo de 1916, foi un compositor e pianista catalán.

## Traxectoria 
### Primeiros anos 
Era fillo dun capitán do exército, de orixe cubana. Viviu dos 3 ós 7 anos en Santa Cruz de Tenerife, onde o pai fora destinado coma gobernador militar.

Estudou piano con Joan Baptista Pujol e composición con Felipe Pedrell en Barcelona. En 1883, con 16 anos, presentouse como pianista virtuoso tocando a Sonata nº2 de Schumann.
### Idade adulta 
En 1887 viaxou a Francia, onde coñeceu a Debussy, Ravel e Saint-Saëns en París. O seu primeiro éxito como compositor foi a ópera *"Maria del Carmen"* (1898).

En setembro de 1909 viaxou a Galicia, actuando o día 5 no salón principal da Exposición Rexional de Santiago de Compostela, interpretando pezas de Liszt, Beethoven e Chopin. Ao día seguinte, actuou na Coruña acompañado polo violinista Juan Manén.

A súa maior obra é a suite para piano *"Goyescas"* (1911), que ten unha forte influencia de Liszt e que fai referencia a algúns cadros de Goya. A súa estrea foi un grande éxito. Debido a isto a ópera de París encargou a adaptación da suite a ópera. O encargo formalizouse no 1914, mais debido á guerra, a estrea en París cancelouse. Adicionalmente o compositor acudiu a diversas recepcións e realizou diversos concertos para piano e violoncello. Algún deles realizado en compañía do seu amigo Pau Casals

## Obra 
### Para piano 
* *Capricho español*, 1890
* *Danzas españolas*, 1890
* *Valses poéticos*, 1895
* *Allegro de concierto*, 1903

### Para voz e piano 
* *Suite Goyescas*, 1911
* *Colección de tonadillas escritas en estilo antiguo*, 1910
* *Canciones amatorias*, 1914-1915

### Música para teatro 
* *La miel de la Alcarria*, 1895, obra de Josep Feliu i Codina
* *Blancaflor*, 1899, obra de Adrià Gual
* *Petrarca*, nunca chegou a estrearse, obra de Apel·les Mestres
* *Picarol*, 1901, obra de Apel·les Mestres
* *Poemas de Gaziel e Liliana*, 1906-1907, obra de Apel·les Mestres

### Música para orquestra 
* *Intermezzo* para a Suite *Goyescas*
* Poema sinfónico Dante
* *La nit del mort*
* *Llegenda de la fada*
* Concerto para cello e orquestra

### Música de cámara 
* Sonata para violín e piano
* Sonata para violoncello e piano
* Trío para violín, cello e piano
* Cuarteto para cordas
* Quinteto para piano e cordas

### Óperas 
* *María del Carmen*, sobre un libreto de Josep Feliu i Codina
* *Follet*, sobre un libreto de Apel·les Mestres. De acordo ó musicólogo John W. Milton é a primeira ópera escrita en catalán

### Arranxos e instrumentacións 
* Arranxos das 26 sonatas inéditas de Domenico Scarlatti
* Concerto en fa menor de Chopin

## Notas 
## Véxase tamén 
### Ligazóns externas 
* Web da Asociación Musical Granados-Marshall 
* Biografía de Enrique Granados
California Golden Bears

|-
| **División**
| bgcolor=#EEEEEE| División I de la NCAA 
|-
| **Conferencia**
| bgcolor=#EEEEEE| Pacific-12 Conference
|-
| **Alcume**
| bgcolor=#EEEEEE| *Golden Bears* 
|-
| **Mascota**
| bgcolor=#EEEEEE| *Oski the Bear* 
|-
| **Estadio de fútbol americano**
| bgcolor=#EEEEEE| AT&T Park (41.915 espectadores)
|-
| **Pavillón de baloncesto**
| bgcolor=#EEEEEE| Haas Pavilion (11.877 espectadores)
|-
| colspan="2" bgcolor="white" align="center" |
|}
Os **California Golden Bears** son o equipo deportivo da Universidade de California, Berkeley. Os equipos dos Golden Bears participan nas competicións universitarias organizadas pola NCAA, e forman parte da Pacific-12 Conference, na División I. Durante a súa historia, California gañou 66 títulos en 16 deportes diferentes.

## Programa deportivo 
*Béisbol (2 Campionatos do Mundo Universitarios)
*Baloncesto (Masculino: 1 campionato da NCAA, e feminino)
*Remo (Masculino: 16 campionatos en equipo, e feminino: 3 campionatos en equipo)
*Campo a través (Masculino e feminino)
*Fútbol americano (2 campionatos nacionais)
*Hóckey herba (Feminino)
*Golf (Masculino: 1 campionato, e feminino)
*Ximnasia (Masculino: 4 campionatos en equipo, e feminino)
*Hóckey sobre xeo (Masculino)
*Lacrosse (Feminino)
*Rugby (26 campionatos de rugby dos Estados Unidos)
*Fútbol (Masculino e feminino)
*Sóftbol (1 Campionato da NCAA)
*Natación (Masculino: 3 campionatos en equipo, e feminino: 2 campionatos en equipo)
*Atletismo (Masculino: 1 campionato en equipo, e feminino)
*Tenis (Masculino: 1 campionato en equipo, e feminino)
*Voleibol (Feminino)
*Wáter-polo (Masculino: 13 campionatos en equipo, e feminino: 1 campionato en 2011)

## Ligazóns externas 
*Páxina oficial dos California Golden Bears
Nelson Valdez

**Nelson Antonio Haedo Valdez**, nado en Caaguazú o 28 de novembro de 1983, é un futbolista paraguaio. Xoga de dianteiro e o seu club actual é o Al Jazira Club.

## Traxectoria 
Formouse coma xuvenil no Primero de Mayo e no Club Atlético Tembetary, equipos do seu país de orixe. No ano 2000, pasou ao primeiro equipo do Tembetary, e fichou polo Werder Bremen no ano 2001. Pasou as dúas primeiras tempadas no equipo reserva. O 14 de setembro de 2004, debutou na UEFA Champions League nun partido contra o Inter de Milán.

En maio de 2006, asinou por 4 anos co Borussia Dortmund, onde coincidiría na tempada 2009-10, co seu compañeiro de selección Lucas Barrios. O derradeiro gol de Valdez co Borussia foi no empate por 1-1 contra o TSG 1899 Hoffenheim o 18 de abril de 2010.

En agosto de 2010, Valdez asinou un contrato por 3 anos co Hércules CF tras rexeitar ofertas de Rusia. Valdez converteuse na fichaxe máis cara da historia do Hércules, sendo traspasado por 3.5 millóns de euros. Rematou a súa primeira tempada co Hércules con 8 goles en 25 partidos, mentres que o equipo rematou 19º e descendeu á Liga Adelante.

## Notas 
## Véxase tamén 
### Ligazóns externas 
* Web Oficial
David Trézéguet

**David Sergio Trezeguet**, nado en Ruán o 15 de outubro de 1977, é un futbolista francés. Xogou anteriormente dez anos no Juventus FC e tamén para a selección francesa de fútbol. É o máximo anotador da Juventus de fóra de Italia. Anotou o gol de ouro na final da Eurocopa do 2000 contra a selección italiana, que lle daba a vitoria a Francia por 2-1 na prórroga.

## Traxectoria 
Trezeguet comezou xogando para o Club Atlético Platense na primeira división arxentina. Despois, xogou 5 anos no AS Monaco da Ligue 1. No ano 2000, asinaría polo Juventus FC, club onde estivo 10 anos, e onde gañou 4 ligas, 2 copas de Italia, 2 supercopas, e foi finalista da UEFA Champions League no 2003 contra o AC Milan.

En 2010, asinou polo Hércules CF, onde anotou 12 goles en 31 partidos. O Hércules descendeu á Liga Adelante, e Trezeguet deixou o equipo ao rematar a tempada.

## Véxase tamén 
### Ligazóns externas 
* David Trezeguet Estatísticas en sporting-heroes.net
* Estatísticas de Trezeguet
Felipe Pinglo Alva

**Julio Felipe Federico Pinglo Alva**, máis coñecido como **Felipe Pinglo Alva**, nado en Lima o 18 de xullo de 1899 e finado en Lima o 13 de maio de 1936, foi un cantautor e folclorista peruano. Creou e interpretou un gran número de valses crioulos e valeuse. O seu tema máis coñecido no mundo é "El Plebeyo".

## Cancioneiro 
* "El Plebeyo" (valse)
* "El Huerto de mi Amada" (valse) 
* "El Espejo de mi Vida" (valse)
* "Bouquet" (valse)
* "Jesús" (valse)
* "Llegó el Invierno (one-step, posteriormente convertida a polca)
* "Melodías del Corazón" (valse)
* "Jacobo el Leñador" (valse)
* "Amor Traidor" (polca)
* "Amelia" (valse)
* "De Vuelta al Barrio" (valse)
* "Tu Nombre y El Mío" (valse)
* "Silente" (valse)
* "Jesús" (valse)
* "Ven Acá" (limeña one-step, posteriormente convertida a polca).
* "Locos Suspiros" (polca)
* "Bello Hawaii" (valse)
* "Sueños de Opio" (valse)
* "El Cabaret" (one-step)
* "Celos" (valse)
* "La Canción del Porvenir" (one-step, posteriormente convertida a polca)
* "Morir Quisiera" (one-step, posteriormente convertida a polca)
* "Amor que Mata" (polca)
* "La Oración del Labriego" (valse)
* "Bohemia de Luto" (valse)
* "Terroncito de Azúcar" (one step)
* "Semblanza" (valse)
* "Ramito de Flores" (valse)
* "Dolores" (polca)
* "Las Limeñas" (polca)
* "Pasión y Odio" (valse)
* "Angélica" (valse)
* "Crepúsculo de Amor" (valse)
* "El Canillita" (valse)
* "Aldeana" (valse)
* "Querubín" (polca)
* "Astro Rey" (valse)
* "Los Limoneros" (polca)

## Véxase tamén 
### Ligazóns externas 
* *Canciones de Felipe Pinglo* .
* *Letras del "Maestro de Maestros" Felipe Pinglo Alva* .
Trương Tấn Sang

**Trương Tấn Sang**, nado en Đức Hòa, provincia de Long An, Vietnam, o 21 de xaneiro de 1949, é un político vietnamita. Foi presidente do Vietnam de 2011 a 2016.

## Notas
Lista de Grandes Premios de Fórmula 1

A seguinte é unha *lista de Grandes Premios* que formaron parte do Campionato do Mundo desde a súa creación en 1950. 
Ata o fin da tempada , celebráronse 1.125 Grandes Premios do Campionato do Mundo en 34 países e 77 circuítos, entre eles as 500 Millas de Indianápolis carreira que formou parte dos Campionatos do Mundo de 1950 ata 1960. 

Os principais eventos de carreiras de automóbiles son polo xeral chamados *Gran Premio* (forma plural *Grandes Premios*), unha tradición que se remonta á primeira década do século XX e aos Gran Premio de automobilismo de 1920 a 1930.

Oficialmente, para que unha carreira chámese Gran Premio, debe ter unha distancia de carreira de polo menos 305&nbsp;km. Esta regra aplícase a todos os Grandes Premios que estiveron no calendario de Fórmula 1, coa excepción do Gran Premio de Mónaco, que ten unha distancia de carreira de menos de 300&nbsp;km desde 1968.

## Carreiras actuais e antigas 
*A seguinte información é correcta á final do Gran Premio de Bahrain de 2025.*

### Carreiras por nome 
**Negra** sinala os 24 Grandes Premios da tempada .

### Pola nación anfitrioa 
**Negra** sinala os 24 Grandes Premios da actual tempada .

### Por circuíto 
## Carreiras por tempada 
### 1950–1959 
### 1960–1969 
### 1970–1979 
### 1980–1989 
### 1990–1999 
### 2000–2009 
### 2010–2019 
### 2020–2029 
Notas: ‡ Por confirmar

## Carreiras Fitos 
### Múltiplos de 100 
# 100ª carreira: Gran Premio de Alemaña de 1961
# 200ª carreira: Gran Premio de Mónaco de 1971
# 300ª carreira: Gran Premio de Suráfrica de 1978
# 400ª carreira: Gran Premio de Austria de 1984
# 500ª carreira: Gran Premio de Australia de 1990
# 600ª carreira: Gran Premio da Arxentina de 1997
# 700ª carreira: Gran Premio do Brasil de 2003
# 800ª carreira: Gran Premio de Singapur de 2008
# 900º carreira: Gran Premio de Bahrain de 2014
# 1.000ª carreira: Gran Premio da China de 2019
# 1.100ª carreira: Gran Premio de Las Vegas de 2023

## Notas 
## Véxase tamén
Robin Hood, príncipe dos ladróns

***Robin Hood, príncipe dos ladróns*** (en ) é un filme estadounidense dirixido por Kevin Reynolds que se estreou en 1991.

## Sinopse 
Robin Hood (Kevin Costner) é un nobre inglés que, unido ó rei Ricardo Corazón de León na Terceira Cruzada, é encarcerado nunha prisión de Xerusalén. Na súa fuxida, coñecerá ó tamén preso Azeen (Morgan Freeman), que agradecido porque Hood lle salvara a vida, decide quedar con el ata devolverlle o favor.

Cando Robin e Azeem chegan a Inglaterra, gobernada agora polo déspota sheriff de Nottingham (Alan Rickman), axudado polo seu primo Guy de Gisborne (Michael Wincott) e a meiga Morgana (Geraldine McEwan), descobren que o pai de Robin, lord Locksley (Brian Blessed), fóra asasinado polo shériff. Para vingarse, Robin, axudado por Azeem, comeza a roubar á nobreza e á igrexa para alimentar ós máis necesitados. Por iso, o shériff valora a cabeza de Hood en cen pezas de ouro.

Agochados no bosque de Sherwood, Robin e Azeem coñecen a persoas que, por un motivo ou outro, tamén se agochan do poder do shériff de Nottingham. Unidos por unha mesma causa, o grupo liderado por Robin Hood artellan a súa vinganza. Co que non conta ninguén é que lady Marian (Mary Elizabeth Mastrantonio), con quen o shériff quere casar e ter descendencia, e Hood están namorados o un do outro.

Finalmente, cando lady Marian é obrigada, será o grupo de Hood quen a salve da fortaleza real e libere o país do Shériff de Nottingham.

## Personaxes 
* Kevin Costner como Robin Hood
* Morgan Freeman como Azeem
* Mary Elizabeth Mastrantonio como Marian Dubois
* Christian Slater como Will Scarlett
* Alan Rickman como George, shériff de Nottingham
* Geraldine McEwan como Mortianna
* Michael McShane como Friar Tuck
* Brian Blessed como Lord Locksley
* Michael Wincott como Guy de Gisborne
* Nick Brimble como Little John
* Harold Innocent como o bispo de Hereford
* Walter Sparrow como Duncan
* Sean Connery como rei Ricardo Corazón de León

## Galardóns e nomeamentos 
* 1991: Nomeada ó Oscar: Mellor canción orixinal.
* 1991: 2 nomeamentos ó Globo de Ouro: Mellor canción orixinal, bso.
* 1991: BAFTA: Mellor actor secundario (Alan Rickman). 2 nomeamentos.

## Notas 
## Véxase tamén 
### Outros artigos
* Sycamore Gap Tree
Son, Son, Navia de Suarna

**Son** é un lugar da parroquia de Son, no concello de Navia de Suarna, na comarca dos Ancares. Segundo o IGE a súa poboación no ano 2010 era de 17 persoas (9 homes e 8 mulleres).

## Lugares e parroquias 
### Lugares de Son 
### Parroquias de Navia de Suarna
As Neves, A Capela, A Capela

**As Neves** é un lugar da parroquia da Capela, no concello da Capela, na comarca do Eume. Segundo o IGE a súa poboación no ano 2010 era de 230 persoas (117 homes e 113 mulleres).

**As Neves** é a capital do concello da Capela.

## Lugares e parroquias 
### Lugares da Capela 
### Parroquias da Capela
Ameneiro, Calo, Teo

**Ameneiro** é un lugar da parroquia de Calo, no concello coruñés de Teo, na comarca de Santiago. Segundo o IGE, en 2022 tiña 393 habitantes (194 homes e 199 mulleres).

En Ameneiro naceu Enrique Líster.

## Lugares e parroquias
### Lugares de Calo
### Parroquias de Teo
## Notas 
## Véxase tamén 
### Outros artigos 
* Lugares de Teo
Ironclad

***Ironclad*** é un filme de acción dirixido por Jonathan English que se estreou no 2011. O filme foi rodado na súa totalidade en Gales no 2009.

## Sinopse 
O 15 de xuño de 1215 e, tras unha dura negociación, o Rei Xoán I de Inglaterra, vese obrigado a asinar certas peticións dos señores feudais que pretenden poñer límites ó uso despótico do poder por parte do Rei. O documento resultante é a Carta Magna. Un feito insólito para un rei medieval, que vía como aqueles ós que gobernaba e que lle debían ser fieis, lle arrincaban as súas prerrogativas reais. Porén, cando puido reunir un forte exército, o rei John negouse a cumprir o acordo e dispúxose a eliminar a todos os que firmaran a Carta Magna, poñendo a Inglaterra ó bordo dunha guerra civil: a Primeira Guerra dos Baróns (1215-1217). O Rei decidiu castigar a aqueles que o humillaron, entre eles un grupo de cabaleiros templarios refuxiados no castelo de Rochester, que loitarán para resistir o asedio das tropas reais.

## Personaxes 
[miniatura|[James Purefoy e Jamie Foreman na rodaxe de *Ironclad* no Castelo de Rochester]]
* James Purefoy como William Marshal
* Paul Giamatti como Xoán I de Inglaterra
* Brian Cox como William d'Aubigny
* Mackenzie Crook como Marks
* Jason Flemyng como Beckett
* Derek Jacobi como Reginald de Cornhill
* Kate Mara como Lady Isabel
* Jamie Foreman como Coteral
* Charles Dance como Stephen Langton, Arcebispo de Canterbury
* Rhys Parry Jones como Wulfstan
* Vladimir Kulich como Tiberius
* Aneurin Barnard como Guy
* David Melville como Baron Darnay
* Annabelle Apsion como Maddy
* Steffan Rhodri como Cooper
* Daniel O'Meara como Phipps
* Bree Condon como Agnes

## Véxase tamén 
### Ligazóns externas 
* Ficha en Filmaffinity 
* Ficha na IMDb
Armuño, Lubre, Bergondo

**Armuño** é un lugar da parroquia de Lubre, no concello de Bergondo, na comarca da Coruña. Segundo o IGE a súa poboación no ano 2010 era de 134 persoas (73 mulleres e 61 homes).

Aquí sitúase o Pazo de Armuño, moi reformado, pero no que aínda se conservan restos dos antigos calabozos e das murallas. É de propiedade privada.

## Lugares e parroquias
### Lugares de Lubre
### Parroquias de Bergondo
Mensaxeiro do futuro

***Mensaxeiro do futuro*** (en ) é un filme estadounidense dirixido, producido e protagonizado por Kevin Costner que se estreou en 1997. Estreouse en galego na TVG o 7 de xuño de 2008.

## Sinopse 
No ano 2013, nos Estados Unidos, non hai autoestradas, nin leis, nin esperanza no futuro. Tras unha guerra apocalíptica que destruíu case a civilización, os que sobreviviron a terribles pragas, revoltas e invernos de tres anos, intentan reagruparse en poboados e levar unha vida tranquila, aínda que moi primitiva. A este mundo atroz, chega un enigmático personaxe que viaxa sen rumbo fixo e ten un don especial para interpretar a Shakespeare; pero ten algo moito máis importante: a capacidade de renovar as esperanzas perdidas.

## Personaxes 
* Kevin Costner como O mensaxeiro (Gordon Krantz)
* Will Patton como Xeneral Bethlehem
* Larenz Tate como Ford Lincoln Mercury
* Olivia Williams como Abby
* James Russo como Capitán Idaho
* Daniel von Bargen como Sheriff Briscoe de Pineview 
* Tom Petty como Alcalde de Bridge City (Unha versión alternativa de si mesmo no futuro)
* Scott Bairstow como Luke
* Giovanni Ribisi como Bandido 20
* Roberta Maxwell como Irene March
* Joe Santos como Coronel Getty
* Ron McLarty como Vello George
* Peggy Lipton como Ellen March
* Rex Linn como Mercer
* Shawn Hatosy como Billy
* Ryan Hurst como Eddie March
* Charles Esten como Michael
* Anne Costner como Ponytail
* Ty O'Neal como Drew
* Andrew Babel como Capitán Strikard
* Cary Jordan como Dr. Stevens 
* Ellen Geer como Pineview Woman
* Tom Bower como Larry
* Lily Costner como Lily March
* Joe Costner como Letter Boy
* Judy Herrera como Carrier
* Greg Serano como California Carrier
* Mary Stuart Masterson como Hope
* Joseph McKenna como Holnist 
* George Wyner como Alcalde de Benning

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes
Domecelle, San Xoán de Río, San Xoán de Río

**Domecelle** é un lugar da parroquia de San Xoán de Río, no concello ourensán de San Xoán de Río, na comarca da Terra de Trives. Segundo o IGE, en 2023 tiña oito habitantes (tres homes e cinco mulleres).
## Patrimonio
Ermida dedicada a Antonio de Padua. O 13 de xuño celebra a festa na súa honra.

## Galería de imaxes

Ficheiro:Iglesia domecelle1.jpg|Ermida de santo Antón.

## Lugares e parroquias
### Lugares de San Xoán de Río
### Parroquias de San Xoán de Río
## Notas 
## Véxase tamén 
### Outros artigos 
* Lugares de San Xoán de Río
Eiravedra, San Salvador de Mourisco, Paderne de Allariz

**Eiravedra** é un lugar da parroquia de San Salvador de Mourisco no concello de Paderne de Allariz, na comarca de Allariz - Maceda. Segundo o IGE, en 2022 tiña 17 habitantes (9 homes e 8 mulleres).

## Lugares e parroquias 
### Lugares de San Salvador de Mourisco 
### Parroquias de Paderne de Allariz 
## Notas 
## Véxase tamén 
### Outros artigos 
* Lugares de Paderne de Allariz
Espiño, Videferre, Oímbra

**Espiño** é un lugar da parroquia de Videferre, no concello de Oímbra, na comarca de Verín. Segundo o IGE, en 2013 tiña 90 habitantes (49 homes e 41 mulleres).

Na antiga escola do lugar está a sede da Asociación Cultural San Roque.

## Lugares e parroquias 
### Lugares de Videferre 
### Parroquias de Oímbra 
## Notas
Acevoso, A Encomenda, A Pobra de Trives

**Acevoso** é un lugar da parroquia da Encomenda, no concello da Pobra de Trives, na comarca da Terra de Trives.

Situado sobre o val do río San Lázaro, que fai de límite co concello de Manzaneda, está atravesado pola estrada OUR-CV-51.

## Lugares e parroquias
### Lugares da Encomenda
### Parroquias da Pobra de Trives
## Notas 
## Véxase tamén 
### Outros artigos 
* Lugares da Pobra de Trives
Gorgua, San Pedro da Torre, Padrenda

**Gorgua** é un lugar da parroquia de San Pedro da Torre, no concello de Padrenda, na comarca da Terra de Celanova. Segundo o IGE, en 2022 tiña 49 habitantes (22 homes e 27 mulleres).

## Patrimonio
***Igrexa de Santa María de Gorgua**. Templo do século XVIII, construído con muros de perpiaños de pedras e planta rectangular con presbiterio máis alto. Sobria fachada con porta adintelada e óculo en forma de trevo. Cornixas curvas nas ramplas e pequena espadana de dous arcos xemelgos, con remates de cruz de pedra sobre corpo de perfil trapecial e pirámides de bolas
*Ermida de Santo Antonio, popular de 1735, e con “cabido”. Sinxelo retablo do século XVIII cun relevo no que aparecen representados Adán e Eva.

## Lugares e parroquias
### Lugares de San Pedro da Torre
### Parroquias de Padrenda
## Notas 
## Véxase tamén 
### Outros artigos 
* Lugares de Padrenda
Lamas de Outeiro, Sabucedo de Montes, Cartelle

**Lamas de Outeiro** é un lugar da parroquia de Sabucedo de Montes, no concello de Cartelle, na comarca da Terra de Celanova. Segundo o INE e o IGE en 2011 tiña 33 habitantes (15 homes e 18 mulleres), dous máis ca en 2010 (17 homes e 17 mulleres nese ano).

## Toponimia 
O orónimo provén do latín , e indica un lugar con lama ou lodo, e , que é unha parte alta ou elevación do terreo.

## Lugares e parroquias 
### Lugares de Sabucedo de Montes 
### Parroquias de Cartelle 
## Notas
Pousada, Graíces, A Peroxa

**Pousada** é un lugar da parroquia de Graíces, no concello ourensán da Peroxa, na comarca de Ourense. Segundo o IGE, en 2023 tiña 38 habitantes (19 homes e 19 mulleres).

Durante o último cuarto do século XIX e primeiro do século XX, Pousada foi no núcleo de poboación máis importante economicamente do concello da Peroxa.

## Lugares e parroquias 
### Lugares de Graíces 
### Parroquias da Peroxa 
## Notas 
## Véxase tamén 
### Outros artigos 
* Lugares da Peroxa
Active Cavity Radiometer Irradiance Monitor Satellite

**ACRIMSAT** (acrónimo de *Active Cavity Radiometer Irradiance Monitor Satellite*) é un satélite artificial da NASA lanzado o 21 de decembro de 1999 mediante un foguete Taurus desde a base Vandenberg da Forza Aérea, en California, como carga secundaria xunto ó satélite Arirang-1.

## Características 
ACRIMSAT forma parte do Sistema de Observación Terrestre (*Earth Observing System*) da NASA e está adicado á medición da variación irradiancia solar total.

ACRIMSAT mideu o efecto do paso de Venus fronte o Sol o 8 de xuño de 2004 na irradiancia solar.

## Instrumentos 
ACRIMSAT usa como instrumento de medida o ACRIM-3, que mide a irradiancia cunha precisión mellor que o 0,1%. Os datos recollidos por ACRIM-3 estenden a medición da irradiancia feita polos instrumentos ACRIM-2 (a bordo do satélite UARS) e ACRIM-1 (a bordo do satélite Solar Maximum Mission en 1980).

## Notas 
## Véxase tamén 
### Ligazóns externas 
* Páxina do equipo científico de ACRIMSAT
* Páxina de ACRIMSAT no JPL
Maret

**Mari Laura González González**, máis coñecida como **Maret**, nada en Cameixa (Boborás) o 6 de outubro de 1986, é unha cantante e presentadora de televisión galega.

## Traxectoria 
Criouse percorrendo festas e romarías de Galicia co posto de polbo á feira familiar e conviviu coa música desde pequena, o seu pai toca o acordeón nunha charanga. A súa familia vive en Arcos, parroquia carballiñesa soada por ser o berce das *pulpeiras*.

Con 11 anos participou en concursos como o *Tequelexou*. Admiradora de Ana Kiro, cantou en *Tardes con Ana*, o emblemático talk-show da Televisión de Galicia. En 2008 foi finalista en *Factor X*, un concurso da canle *Cuatro* de televisión para buscar novos valores da canción.

Gañadora da 1ª edición de *Recantos*, concurso de cantantes no programa *Luar* da Televisión de Galicia. Desde outubro do 2010 ata xullo do 2011 competiron 20 concursantes representando a outros tantos recantos de Galicia, incluíndo a emigración. Maret foi a representante do Ribeiro. Conseguiu promover á segunda fase do concurso, na que o xurado foi outorgándolle as notas máis altas ata conseguir o único triplo 10 de todo o certame.

Foi pregoeira do Correlingua de 2011 animando aos rapaces a utilizar o galego nas redes sociais.

Ten publicado un disco titulado *Maret* no que interpreta temas con letras escritas por ela mesma.

A súa estrea como cantante profesional na televisión foi na Gala Especial do Apóstolo da TVG o 24 de xullo de 2011.

Como presentadora, comezou conducindo o programa Luar da TVG xunto a Xosé Ramón Gayoso durante a tempada 2011 -2012.

## Notas 
## Véxase tamén 
### Ligazóns externas 
**Anduriña*, vídeo na TVG.
**Á túa beira*, vídeo na TVG.
**María Cristina*, vídeo na TVG.
**Libre*, vídeo na TVG.
**Estando contigo*, vídeo na TVG.
**Granada*, vídeo na TVG.
**Ollos verdes*, vídeo na TVG.
**Bótame a min a culpa*, vídeo na TVG.
San Román, Sobradelo, Xunqueira de Ambía

**San Román** é un lugar da parroquia de Sobradelo, no concello de Xunqueira de Ambía, na comarca de Ourense, na comarca de Allariz-Maceda. Segundo o IGE, en 2023 tiña 5 habitantes (3 homes e 2 mulleres).
## Toponimia
O topónimo **San Román** é un haxiotopónimo referido a Román de Antioquía e débese á presenza no lugar da igrexa parroquial.

## Patrimonio
Na aldea celébrase o festival Tangaraño Cultural, promovido pola poeta Rochi Nóvoa Vázquez, natural da aldea.

## Lugares e parroquias 
miniatura|esquerda|Igrexa parroquial.
### Lugares de Sobradelo 
### Parroquias de Xunqueira de Ambía 
## Notas 
## Véxase tamén 
### Outros artigos 
* Lugares de Xunqueira de Ambía
Correxais, Correxais, Vilamartín de Valdeorras

**Correxais** é un lugar da parroquia de Correxais, no concello de Vilamartín de Valdeorras, na comarca de Valdeorras. Segundo o IGE a súa poboación no ano 2010 era de 47 persoas (22 mulleres e 25 homes).

## Lugares e parroquias
### Lugares de Correxais
### Parroquias de Vilamartín de Valdeorras
San Simón, Sorga, A Bola

**San Simón** é un lugar da parroquia de Sorga, no concello da Bola, na comarca de Ourense.
Tiña 12 habitantes no ano 2011 segundo datos do INE e do IGE, dos cales 8 eran homes e 4 mulleres. Iso supón unha diminución da poboación respecto a 2010, cando tiña 13 habitantes (9 homes e 4 mulleres).
## Lugares e parroquias 
### Lugares de Sorga 
### Parroquias da Bola 
## Notas
San Simón

O nome **San Simón** pode referirse a:

***Simón o Celote**, tamén chamado o Cananeo, apóstolo de Xesús de Nazaret (venerado o 28 de outubro);
***Simón Pedro**, un dos doce apóstolos de Xesús de Nazaret, o primeiro papa, máis coñecido como **San Pedro**;
***Simón o Estilita** (c. 390-459), santo asceta cristián.
****San Simón***, filme de 2025.

Como topónimo, pode referirse a:

;En Galiza
***San Simón da Costa**, parroquia do concello de Vilalba;
***San Simón**, lugar da parroquia de Sorga no concello da Bola;
***San Simón**, lugar da parroquia de Marei no concello do Corgo;
***San Simón**, lugar da parroquia de Cesantes no concello de Redondela;
***San Simón**, lugar da parroquia de Ribadelouro no concello de Tui;
***San Simón**, lugar da parroquia de Baión no concello de Vilanova de Arousa.

;Río de Galiza
***Río San Simón**, afluente do Louro, na parroquia de Ribadelouro, en Tui;
***Enseada de San Simón**, na cabeceira da Ría de Vigo.

;Fóra de Galiza

;En Filipinas
***San Simón de la Pampanga**, municipio de Pampanga.

;En México
***San Simón**, localidade de Santa Elena, concello do Iucatán;
***San Simón Culhuacán**, barrio da delegación Iztapalapa.

;No Salvador
***San Simón**, concello do departamento de Morazán.

;En Venezuela
***San Simón**, municipio do estado Táchira.

## Véxase tamén
### Outros artigos
***Queixo San Simón da Costa**, queixo galego con denominación de orixe;
*Parroquias de Galicia baixo a advocación de san Simón
Space Jam

***Space Jam*** é un filme estadounidense dirixido por Joe Pytka que se estreou en 1996. É un filme familiar de deportes con escenas de animación protagonizado por Michael Jordan e Wayne Knight, así como os *Looney Tunes*. Estreouse en galego na TVG o 17 de outubro de 2009.

## Sinopse 
Bugs Bunny e os seus amigos desafían ós Nerdlucks (un grupo de pequenos extraterrestres) a un partido de baloncesto para decidir se os Looney Tunes permanecen na Terra ou se converten na maior atracción dun parque de atraccións de Montaña Tontolandia, nunha afastada galaxia. Os Nerdlucks teñen unha arma secreta monstruosa ó seu favor: apoderáronse das mellores cualidades das estrelas da NBA (como Charles Barkley e Patrick Ewing) converténdose en súper monstros. Pero o equipo dos Looney tamén ten unha arma secreta, o mellor xogador deste ou doutro universo: Michael Jordan.

## Personaxes 
* Michael Jordan como unha versión ficticia de El mesmo
* Bill Murray como El mesmo
* Wayne Knight como Stan Podolak
* Thom Barry como James Jordan
* Theresa Randle como Juanita Jordan
* Manner Washington como Jeffrey Jordan
* Eric Gordon como Marcus Jordan
* Penny Bae Bridges como Jasmine Jordan
* Billy West dobra as voces de:
** Bugs Bunny
** Elmer Fudd
* Dee Bradley Baker dobra as voces de:
** Daffy Duck
** Tasmanian Devil
** Bully for Bugs
* Danny DeVito dobra a voz de Mister Swackhammer
* Bob Bergen dobra as voces de:
** Hubie and Bertie
** Marvin the Martian
** Porky Pig
** Tweety
* Bill Farmer dobra as voces de:
** Sylvester
** Yosemite Sam
** Foghorn Leghorn
* June Foray dobra a Granny
* Kath Soucie dobra a Lola Bunny
* Maurice LaMarche dobra a Pepé Le Pew

As voces dos Nerdlucks son as de Jocelyn Blue (Pound), Charity James (Blanko), June Melby (Bang), Catherine Reitman (Bupkus) e Colleen Wainwright (Nawt); as voces dos Monstars son as de Darnell Suttles (Pound), Steve Kehela (Blanko), Joey Camen (Bang), Dorian Harewood (Bupkus) e T. K. Carter (Nawt).

## Galardóns e nomeamentos 
* 1997: Premios Annie: 4 nomeamentos, incluíndo Mellor longametraxe animada.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Thora Birch

**Thora Renee Birch**, nada nos Ánxeles (California) o 11 de marzo de 1982, é unha actriz estadounidense. Durante a década de 1990 foi unha recoñecida actriz infantil, protagonizando filmes como *All I Want for Christmas* (1991), *Xogo de patriotas* (1992), *Hocus Pocus* (1993), *Now and Then* (1995), e *Alaska* (1996). Despois diso comezou a ter papeis máis maduros, destacando en filmes como *American Beauty* (1999), *The Hole* (2001) e a aclamada *Ghost World* (2001). Ó longo da súa carreira recibiu varios nomeamentos para os premios Emmy, Globos de Ouro e BAFTA.

## Filmografía 
## Premios e Nomeamentos 
[miniatura|dereita|200px|[Tom Green, Birch e Neil Hamburger no 2006.]]
### Globos de Ouro 
### Premios BAFTA 
### Premios do Sindicato de Actores 
### Premios Primetime Emmy 
## Véxase tamén
Francisco Sá Carneiro

**Francisco Manuel Lumbrales de Sá Carneiro**, nado no Porto o 19 de xullo de 1934 e finado en Camarate o 4 de decembro de 1980 foi un avogado e político portugués, fundador e líder do Partido Popular Democrático / Partido Social Demócrata, e Primeiro Ministro de Portugal, durante preto de once meses, en 1980. Morreu en estrañas circunstancias nun accidente de aviación, canda a súa compañeira a dinamarquesa Snu Seidenfaden.

## Véxase tamén 
### Ligazóns externas 
* Instituto Francisco Sá Carneiro
-443

## Acontecementos 
* Construción do odeón de Atenas.
* Fundación de Thurios, onde se instala Heródoto. 
* Elixen a Pericles estratego de Atenas.

## Arte e cultura 
## Nacementos 
*

## Mortes 
*

## Outros 
*

Historia ano a ano
-447

## Acontecementos 
* Batalla de Coronea.

## Arte e cultura 
* Comeza a construción do Partenón en Atenas.
## Nacementos 
*

## Mortes 
*

## Outros 
*

Historia ano a ano
-448

## Acontecementos 
* Segunda guerra sagrada, onde os atenienses que axudaban aos delfios e os focidios, coa axuda de Esparta se enfrontaron, resultando vencedores os primeiros.

## Nacementos 
*

## Mortes 
*

## Outros 
*

Historia ano a ano
-487

## Acontecementos 
* Expedición ateniense contra a súa rival, a illa de Exina.
* Primeira vez que se aplica o ostracismo en Atenas.

## Nacementos 
*

## Mortes 
* Mahavira, fundador do xainismo na India.

## Outros 
*

Historia ano a ano
-453

## Acontecementos 
* Eurípides representa a súa traxedia Reso.
* Síbaris é refundada polos tesalios.

## Nacementos 
* Arquitas de Tarento.

## Mortes 
*

## Outros 
*

Historia ano a ano
Andy Ogide

**Andy Obinna Young Ogide**, nado en Tallahassee (Florida) o 1 de outubro de 1987, é un xogador profesional de baloncesto estadounidense con pasaporte nixeriano que xoga para o Club Ourense Baloncesto. Formado na Univerdidade de Colorado State, cunha altura de 2,02 metros, e unha envergadura de 2,11, xoga na posición de ala-pivote.

## Traxectoria 
*  Instituto Paulding County (Dallas, Xeorxia)
*  Mississippi (NCAA, 2006-2007)
*  Colorado State (NCAA, 2007-2011)
*  Club Baloncesto Breogán (LEB, 2011)
*  Lagun Aro GBC (ACB, 2012)
*  Club Ourense Baloncesto (LEB, dende 2012)

## Véxase tamén 
### Ligazóns externas 
* Nova no sitio web oficial do Breogán
* Ficha na web de Colorado State Rams
* Vídeo-resumo sobre o xogador oficial do Breogán
Wilhelm Keitel

**Wilhelm Bodewin Johann Gustav Keitel**, nado o 22 de setembro&nbsp;de&nbsp;1882&nbsp;en Helmscherode e finado o 16 de outubro&nbsp;de&nbsp;1946 en Núremberg, foi un mariscal do exército alemán durante a segunda guerra mundial. Foi capitán de estado maior durante a primeira guerra mundial e máis tarde xefe do departamento de administración do Ministerio da Guerra en 1935. Nomeado en 1938 Comandante en Xefe das Forzas Armadas, asinou a capitulación perante o exército soviético en 1945 en presenza de Gueorgui Zhukov. Xulgado en Núremberg, foi condenado por crimes de guerra, crimes contra a paz e crimes contra a humanidade, sendo finalmente aforcado.